Lav et referat af nedenstående tekst:

Tekst:
Også Jeanette Ottesen og Magnus Jakupsson er videre til semifinaler efter indledende afsnit, og Jakupsson sætter endda dansk rekord på sidstedagen af europamesterskaberne på kortbane, der foregår i Israel. I søndagens indledende afsnit var flere danske svømmere i konkurrence i bassinet i Netanya, og det blev her til flere fine præstationer. For Aalborgs Viktor B. Bromer ventede langt om længe primær-løbet, 200 m butterfly, hvor den 22-årige dansker er Europamester på langbane. I søndagens indledende heat blev Aalborg-svømmeren noteret for tiden 1.53,40, som resulterer i en samlet andenplads og dermed en sikker finaleplads for danskeren. - Viktor leverede et fint morgenløb og gjorde præcis det, han skulle, lyder det fra sportschef Lars Green Bach i Israel, som nu sammen med det øvrige SvømmeDanmark må vente spændte på en nervepirrende finale, der begynder 16.30. Eneste svømmer, som Viktor ikke kunne hamle op med i indledende afsnit, var Ungarns Laszlo Cseh, som blev noteret for tiden 1.51,54. I damernes indledende 50 m fri stillede tre danskere til start. For Jeanette Ottesen, Vejle Svømmeklub Triton/NTC, blev det til tiden 24,13 og en plads videre til semifinalerne som samlet nummer tre. - Et fint morgenløb af den 27-årige dansker, som svømmer sig ubesværet videre til semifinalerne, vurderer sportschef Lars Green Bach. Når det går løs klokken 16.30 med mesterskabernes finaleheat, skal følgende danskere i konkurrence: 50 m fri, damer, semifinaler : Jeanette Ottesen. 50 m rygsvømning, herrer, semifinaler : Magnus Jakupsson. 100 m butterfly, damer, finale : Jeanette Ottesen. 200 m butterfly, herrer, finale : Viktor B. Bromer.

Referat:
Aalborg-svømmeren er klar til EM-finale i eftermiddag i næsthurtigste tid.